b'\n_START_ARTICLE_\n\xc5\xbdubrovka\n_START_PARAGRAPH_\n\xc5\xbdubrovka ali po poljsko \xc5\xbbubr\xc3\xb3wka izgovorjava: /\xca\x90ub\xcb\x88rufka/\xc2\xa0, je blagovna znamka tradicionalne poljske suhe vodke z dodatkom naravnih arom trave Hierochloe odorata. Ime je dobila po zobru, ker so to vrsto vodke za\xc4\x8deli izdelovati blizu narodnega parka Bialowieza, kjer prosto \xc5\xbeivijo zobri.\n_START_SECTION_\nZgodovina\n_START_PARAGRAPH_\nIzdelava te vodke verjetno sega v osmo stoletje, ko so vodki dodajali zeli\xc5\xa1\xc4\x8da, da bi dosegli zdravilne u\xc4\x8dinke. Do 16. stoletja je bilo na Poljskem znanih do 72 razli\xc4\x8dnih vrst zeli\xc5\xa1\xc4\x8dnih vodk. \xc5\xbdubrovka je postala posebej priljubljena po letu 1569 (za\xc4\x8detek Poljsko Litvanske zveze), ko so plemi\xc4\x8di odhajali na lov v Belove\xc5\xa1ko pu\xc5\xa1\xc4\x8do, ki je nekak\xc5\xa1na domovina te vodke. V 17. stoletju pa so \xc5\xbeubrovko prvi\xc4\x8d za\xc4\x8deli mno\xc5\xbei\xc4\x8dno proizvajati v Baczewski destilarni v Lvovu._NEWLINE_V komunisti\xc4\x8dnih \xc4\x8dasih je bila ta vodka zelo donosen izvozni proizvod Poljske, ki so ga izva\xc5\xbeali po celotnem svetu. V tem \xc4\x8dasu so to vodko proizvajali v dr\xc5\xbeavni destilarni Polmos-Bialystok, ki je tudi po propadu komunizma ostala v dr\xc5\xbeavni lasti. Poljaki smatrajo to vodko za poljsko in bi bila prodaje te blagovne znamke tujcem smatrana kot izdaja. Ve\xc4\x8dino ostalih destilaren je poljska vlada privatizirala in jih mnogo prodala tujcem._NEWLINE_Poljska je v pogajanjih za vstop v EU dosegla za\xc5\xa1\xc4\x8dito \xc5\xbeubrovke, ki se zato lahko proizvaja samo na Poljskem s sestavinami iz Poljske.\n_START_SECTION_\nProizvodnja\n_START_PARAGRAPH_\nTako kot pri vseh vodkah je osnova za izdelavo \xc5\xbeito, ki se po fermentaciji destilira, pri \xc4\x8demer nastane vodka s 40% alkohola. To surovo vodko odi\xc5\xa1avijo z dodatkom dveh kilogramov trave Hierochloe odorata, ki da vodki rumentasto barvo in sladkobno aromo. V vsako steklenico kot dekoracijo dodajo tudi en list te trave._NEWLINE_V nekaterih dr\xc5\xbeavah je prodaja te vodke omejena, ker zaradi dodatka trave vsebuje kumarin, ki lahko v velikih koli\xc4\x8dinah povzro\xc4\x8di zdravstvene te\xc5\xbeava.'